**ΔΕΛΤΙΟ ΤΥΠΟΥ**

**« Ξαναζωντανεύοντας την ύπαιθρο »**

Ο Δήμος Κόνιτσας στο πλαίσιο των φετινών Πολιτιστικών δρωμένων, θέλοντας να δώσει ζωντάνια στα χωριά του, αποφάσισε να διοργανώσει τρεις εκδηλώσεις σε ισάριθμα χωριά.

Οι εκδηλώσεις αυτές θα πραγματοποιηθούν στις 24/8 στο Δίστρατο, στις 25/8 στο Κεφαλοχώρι και στις 26/8 στο Μάζι.

Μια ομάδα 50 περίπου ατόμων από την ενορία του Ι.Ν. Αγίου Γερασίμου Άνω Ιλισίων Αθηνών θα φτάσει στην Κόνιτσα με χορευτικό, παραδοσιακή ορχήστρα και τραγουδιστές. Η ομάδα αυτή θα οργώσει στην κυριολεξία το Δήμο μας, πηγαίνοντας όχι μόνο στα τρία χωριά όπου θα πραγματοποιηθούν οι επίσημες εκδηλώσεις, αλλά και σε πολλά άλλα χωριά ερχόμενη σε επαφή με τους κατοίκους.